इधर देवासी ने बायलाॅज के अलावा माउण्ट आबू के पेयजल के लिए आवश्यक सालगांव बांध परियोजना को भी शीघ्र शुरू करवाने की मांग की है। उनका आरोप है कि राज्य सरकार ने इसमें लापरवाही बरती है। देवासी ने बताया कि आबू के जनजीवन, वन्य जीव व सभी के लिए यह बहुत ही महत्वपूर्ण परियोजना है। इसके बनने से जहाँ पेयजल की समस्या हमेशा के लिए समाप्त हो जाएगी। वहीं वन्यजीव को फायदा होगा साथ ही एक पर्यटन स्थल के रूप में भी विकसित हो सकेगा।